Το διαμέρισμα βρίσκεται σε βολικότατη τοποθεσία (5 λεπτά από τον σταθμό του Μετρό «Συγγρού-Φιξ» και μόλις 10 λεπτά απόσταση από την Ακρόπολη και το κέντρο με τα πόδια), έχοντας πληθώρα επιλογών για φαγητό/διασκέδαση και τουρισμό. Ο χώρος ήταν πεντακάθαρος και με τον απαραίτητο εξοπλισμό για ότι χρειαστεί, αλλά κυρίως η διακόσμηση είναι απίστευτη! Έχει δοθεί σημασία στην παραμικρή λεπτομέρεια με καταπληκτικές «πινελιές» και το αποτέλεσμα είναι λες και έχει βγει από παραμύθι. Η οικοδέσποινα Αθηνά, πολύ ευγενική και άμεσα εξυπηρετική. Το συστήνουμε ανεπιφύλακτα και μακάρι να μας δοθεί η ευκαιρία να το επισκεφθούμε σύντομα και πάλι!